Μελέτη επιταχυνόμενης γήρανσης πολυμερικών κλωστών σε μορφή ταινίας
Creators: name: Γαλατιανός, Αθανάσιος Δημητρίου
Publisher: name: Aristotle University of Thessaloniki
Year: 2019
Subjects: Πολυμερή
Πολυπροπυλένιο
Επιταχυνόμενη γήρανση
Polymers
Polypropylene
Accelerated weathering

description: Τα τελευταία χρόνια τα πολυμερή υλικά κερδίζουν όλο και περισσότερο έδαφος στην παγκόσμια αγορά, καθώς τείνουν να αντικαθιστούν άλλα υλικά όπως κεραμικά, ύαλους και μέταλλα σε ένα πολύ ευρύ φάσμα εφαρμογών. Αυτό οφείλεται σε μία σειρά πλεονεκτημάτων που έχουν τα πολυμερή υλικά έναντι άλλων, όπως το πολύ χαμηλό τους κόστος, η εύκολη διαδικασία κατεργασίας και μορφοποίησής τους και η δυνατότητα τροποποίησης των ιδιοτήτων τους. Όλα τα παραπάνω καθιστούν τα υλικά αυτά κατάλληλα για μία πληθώρα εφαρμογών, οι προδιαγραφές των οποίων μπορεί να διαφέρουν άρδην μεταξύ τους. Παράλληλα, τόσο η επιστημονική κοινότητα όσο και η βιομηχανία πλαστικών, εδώ και χρόνια ασχολείται με την εύρεση τρόπων που θα καθιστούν τη παραγωγή, τη χρήση αλλά και την ανακύκλωση αυτών των υλικών, βιώσιμη και φιλική προς το περιβάλλον, προστατεύοντας έτσι τους φυσικούς πόρους του πλανήτη μας. Όσον αφορά την παρούσα διπλωματική εργασία, το πρώτο σκέλος της κάνει μία εκτενή θεωρητική αναφορά στα πολυμερή υλικά και σε βασικές έννοιες που τα συνοδεύουν. Συγκεκριμένα, αναφέρεται στη δομή και το διαχωρισμό τους καθώς επίσης και στις εφαρμογές που αυτά έχουν. Στη συνέχεια γίνεται αναφορά, στα προσθετικά μέσα πλήρωσης που χρησιμοποιούνται για την προστασία των πολυμερών από περιβαλλοντικές συνθήκες και για τη μηχανική τους ενίσχυση, εξειδικεύοντας στο πολυπροπυλένιο καθώς είναι το υλικό το οποίο χρησιμοποιήθηκε για την παρασκευή των δειγμάτων. Τα υπό μελέτη δείγματα, ήταν κλωστές πολυπροπυλενίου σε μορφή ταινίας που προέκυψαν από τον κατά μήκος τεμαχισμό λεπτών φύλλων πολυπροπυλενίου. Η πειραματική διαδικασία αφορούσε την επιρροή της υπεριώδους ακτινοβολίας στις μηχανικές ιδιότητες των κλωστών αυτών και ως εκ τούτου, για τη διεξαγωγή του πειράματος χρησιμοποιήθηκαν, θάλαμος επιταχυνόμενης γήρανσης και δυναμόμετρο για δοκιμές σε εφελκυσμό. Τέλος τα αποτελέσματα των μετρήσεων, έγιναν αντικείμενο συζήτησης και σχολιασμού. Όλα τα πειράματα διεξήχθησαν στα εργαστήρια ποιοτικού ελέγχου της εταιρίας Thrace NG και τα δείγματα πάρθηκαν από την παραγωγή της ίδιας εταιρίας.
description: As of late, polymeric materials gain more ground in the global market, as they tend to replace other materials like ceramics, glasses and metals in a wide range of applications. This is due to a series of advantages that polymeric materials have compared to others, like low cost, ease of processing and shaping and the capability of modifying their properties. All of the above renders those materials suitable for plenty of applications, specifications of which may considerably differ. In parallel, both scientific community and plastic industry, are concerned for years with finding ways to make production, usage and recycling of those materials, sustainable and eco-friendly, protecting our environment natural resources. Regarding this master thesis, an extensive theoretical introduction on polymers and their principal concepts, is made. In particular, their structure and separation is mentioned, as well as the applications in which they are used. Consequently, filling additives are mentioned, used for protection from environmental exposure and mechanical enhance, specifying on polypropylene as it is the material used as specimen. The studied specimens, were polypropylene slit tapes, resulting from longwise segmentation of fine polypropylene sheets. Experimental procedure concerned UV radiation influence on the mechanical properties of the tapes and therefore for the prosecution of the experiment accelerated weathering chamber and tensile tester were used. Lastly, the experimental results are discussed. All the experiments were conducted in quality control labs of Thrace NG Company and specimens were taken from the company’s production.
description: Σε συνεργασία με το Ινστιτούτο Τεχνολογίας Γκρενόμπλ (Γαλλία), το ΕΚΕΦΕ Δημόκριτος, και το CNRS (Centre National de la Researche Scientifique, Γαλλία)